Á øllum stigum í Nordik 360 fært tú rentufyrimunir á útvaldum tænastum. Tú fært ókeypis Netbanka og harumframt stóran avsláttur av kortgjøldum, og tá ið tú skalt veksla gjaldoyra. Við Nordik 360 + ella Nordik 360 Premium fært tú enn fleiri fyrimunir. Les meira. Hvussu gerist eg Nordik 360-kundi? Tú meldar teg til skipanina umvegis tín ráðgeva í BankNordik. Tá ið bankin góðkennir umsókn og tilmelding, er tað við støði í eini ítøkiligari kredittmeting og fíggjarviðurskiftum tínum ella familjunnar við bankan. ” Familja” skal skiljast sum í mesta lagi 2 vaksin, ið eru skrásett at hava sama bústað umframt børn yngri enn 18 ár, ið búgva heima. Hvussu nógv spari eg við Nordik 360? Fyri at finna fram til tað stigið, ið hóskar til tín, og harvið vísa á ítøkiligar sparingar í tínum føri, er neyðugt at hava ein fund, har vit gjøgnumganga tíni fíggjarviðurskifti og talið á tænastubólkum. Kostar tað at gerast Nordik 360-kundi? Nei, tað er ókeypis at gerast Nordik 360 kundi. Rentuspennið sæst í prísbókini. Kredittmetingin verður framd við støði í ymiskum upplýsingum um teg, m. a. inntøkuviðurskiftum, ogn, skuld, nýtslu, aldri og fyrrverandi fíggjarviðurskiftum. Hvussu verða míni samlaðu fíggjarviðurskifti roknað út? Samlaðu fíggjarviðurskifti tíni við bankan verða roknað út sum ein samanlegging av: Saldum á útlánum, innlánum, kredittum Kursvirði á BankNordik virðisbrævagoymslum, ið eru knýttar at Persónligari PensjónsRøkt, Persónligari OgnarRøkt, Ráðgevingaravtalu og serstøkum ognarrøktaravtalum Kursvirði á íløguprógvum 1/3 av restskuldini á DLR-realkredittlánum, ið verða umsitin av BankNordik Kann eg siga upp avtaluna, um eg ynski tað? Tú kanst til hvørja tíð siga teg burtur úr fyrimunaskipanini uttan freist. Vanligu prísir bankans eru galdandi frá tí degi, útmeldingin fær gildi. Prísir bankans eru at finna í teirri til hvørja tíð galdandi prísbók, ið er at finna á her umframt á øllum deildum bankans. Tosa við okkum Tú ert altíð vælkomin at ringja til okkara